T. Bastrnák, poslanec: (2005-06-29):
Národná rada Slovenskej republiky uznesením č. 1601 zo 17. mája 2005 po prerokovaní príslušného vládneho návrhu zákona v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky o rokovacom poriadku Národnej rady Slovenskej republiky prerokuje uvedený materiál v druhom čítaní a pridelila návrh ústavnoprávnemu výboru, Výboru Národnej rady Slovenskej republiky pre verejnú správu, výboru pre obranu a bezpečnosť, výboru pre ľudské práva, národnosti a postavenie žien a Výboru Národnej rady Slovenskej republiky pre zdravotníctvo. Gestorský výbor nedostal žiadne pozmeňujúce a doplňujúce návrhy od poslancov, ktorí nie sú členmi výborov, ktorým bol návrh zákona pridelený. Ústavnoprávny výbor Národnej rady Slovenskej republiky prerokoval príslušný vládny návrh zákona dňa 14. júna 2005 a odporučil Národnej rade Slovenskej republiky vládny návrh zákona schváliť so zmenami a doplnkami. Výbor Národnej rady Slovenskej republiky pre verejnú správu prerokoval príslušný vládny návrh zákona dňa 8. júna 2005. Výbor neprijal uznesenie, nakoľko nebol uznášaniaschopný. Výbor Národnej rady Slovenskej republiky pre obranu a bezpečnosť prerokoval príslušný vládny návrh zákona dňa 14. júna 2005, odporučil Národnej rade Slovenskej republiky vládny návrh zákona schváliť so zmenami a doplnkami. Výbor Národnej rady Slovenskej republiky pre ľudské práva, národnosti a postavenie žien prerokoval príslušný vládny návrh zákona dňa 15. júna 2005 a odporučil Národnej rade Slovenskej republiky vládny návrh zákona schváliť s pripomienkami. Výbor Národnej rady Slovenskej republiky pre zdravotníctvo prerokoval príslušný vládny návrh zákona dňa 14. júna 2005 a odporučil ho Národnej rade Slovenskej republiky schváliť s pozmeňujúcimi a doplňujúcimi návrhmi. Pod číslom IV sú jednotlivé pozmeňujúce a doplňujúce návrhy. Dohromady je ich 23. Nebudem ich čítať, nakoľko to máte rozdané. Len vás chcem upozorniť, pán minister, že v bode 4 článok I bod 17 znie tak, že v § 38 ods. 8 písm. f) v prvom a druhom bode sa slová „ak jeho sprievodcom je jeho zákonný zástupca“ a tak ďalej, tak tam, ak jeho sprievodca je, to je tam tlačová chyba. To tam odtiaľ vypadne, a tak pokračuje ďalej text. Takže v bode V gestorský výbor na základe stanovísk výborov k vládnemu návrhu zákona, ktorým sa mení a dopĺňa príslušný vládny návrh zákona a na základe stanovísk vyjadrených  v ich uzneseniach uvedených pod bodom III tejto správy a stanoviska gestorského výboru odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení zákona č. 720/2004 Z. z. schváliť s odporúčanými pozmeňujúcimi a doplňujúcimi návrhmi. Súčasne gestorský výbor odporúča hlasovať o bodoch 1 až 23 nasledovne. O bodoch 1 až 4, 7 až 9, 11 až 21 a 23 spoločne s návrhom schváliť ich. O bode 6 hlasovať samostatne s návrhom tiež ho schváliť a o bodoch 5, 10, 12 spoločne s návrhom gestorského výboru neschváliť ich. Pritom poveril gestorský výbor spoločného spravodajcu výboru Tibora Bastrnáka predniesť podľa rokovacieho poriadku Národnej rady správu. Predmetná spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení zákona č. 720/2004 Z. z. bola schválená uznesením Výboru Národnej rady Slovenskej republiky pre zdravotníctvo ako gestorským výborom č. 235 z 12. júna 2005. Ďakujem pekne. Pán predsedajúci, skončil som.